3. การประกอบธุรกิจของแต่ละสายผลิตภัณฑ์

3.1 ลักษณะของผลิตภัณฑ์

บริษัทและบริษัทย่อยเป็นผู้ผลิตและจำหน่ายผลิตภัณฑ์เหล็กประเภทต่างๆ ที่หลากหลาย
โดยสามารถแบ่งได้เป็น 4 ประเภทหลัก คือ 1) เหล็กเส้นและเหล็กข้ออ้อย 2)
เหล็กเส้นชนิดเกลียวรับแรงดึงสูง 3) เหล็กเพลา และ 4) เหล็กรูปพรรณ โดยมีรายละเอียดดังนี้

1 เหล็กเส้นและเหล็กข้ออ้อย

บริษัทผลิตและจำหน่ายเหล็กเส้นกลม (Round Bar)
ที่ผลิตตามมาตรฐานอุตสาหกรรมโดยมีขนาดของเส้นผ่านศูนย์กลาง 6 - 15 มม. ความยาว 10 -
12 เมตร และ เหล็กเส้นข้ออ้อย (Deformed Bar) โดยมีขนาดของเส้นผ่านศูนย์กลาง 10 - 40
มม. ความยาว 10 - 12 เมตร

ซึ่งได้ผ่านการรับรองคุณภาพมาตรฐานจากองค์กรในต่างประเทศหลายประเทศทั่วโลก
ซึ่งเหล็กประเภทนี้สามารถนำไปใช้ในงานก่อสร้างตามคุณลักษณะและคุณภาพที่ต่างประเทศต้องการ
โดยเหล็กเส้นและเหล็กข้ออ้อยสามารถนำไปใช้ในงานก่อสร้างประเภทต่างๆ เช่น งานฐานราก
งานก่อสร้างอาคาร รวมถึงงานก่อสร้างทั่วไป และงานก่อสร้างขนาดใหญ่
ทั้งบริษัทและบริษัทย่อยมีกำลังการผลิตรวมกัน 550,000 ตันต่อปี

2. เหล็กเส้นชนิดเกลียวรับแรงดึงสูง

บริษัทย่อยผลิตเหล็กเส้นชนิดเกลียวรับแรงดึงสูง
โดยเหล็กเส้นดังกล่าวเป็นเหล็กเส้นข้ออ้อยชนิดที่ถูกทำให้เป็นเกลียว
ซึ่งมีคุณภาพสูงกว่าเหล็กเส้นข้ออ้อยทั่วไป
เหล็กเส้นชนิดเกลียวรับแรงดึงสูงของบริษัทย่อยสามารถเป็นแบ่งออกได้เป็น 2 ประเภทหลัก
โดยมีรายละเอียดดังนี้

2.1 เหล็กเส้นชนิดเกลียว ซึ่งมีลักษณะเป็นเหล็กเส้นข้ออ้อยชนิดเกลียว
นำไปใช้เสริมคอนกรีตในงานก่อสร้าง
แต่มีจุดเด่นตรงที่เหล็กเส้นชนิดเกลียวของบริษัทถูกออกแบบให้สามารถต่อกันได้ด้วยข้อต่อที่ผลิตขึ้นโดยเฉพาะ
(Coupler) เพราะเหล็กมีลักษณะเป็นเกลียวในตัวตลอดทั้งเส้น
ใช้แทนการทาบและผูกเหล็กหรือการเชื่อมต่อ ทำให้ประหยัดเวลา
ลดความยุ่งยากและค่าใช้จ่ายในการเชื่อมต่อ
นอกจากนี้ยังสามารถนำไปใช้ในงานก่อสร้างทางธรณีวิทยาได้อีกด้วย โดยผลิตภัณฑ์ทั้งสองชนิด
บริษัทย่อยได้รับการรับรองคุณภาพจากสำนักงานมาตรฐานผลิตภัณฑ์อุตสาหกรรม

2.2 เหล็กแรงดึงสูงชนิดเกลียว มีลักษณะเป็นเหล็กเส้นชนิดเกลียวตลอดทั้งเส้น
ซึ่งสามารถต่อกันได้ด้วยข้อต่อที่ผลิตขึ้นโดยเฉพาะ (Coupler) เช่นเดียวกับเหล็กเส้นชนิดเกลียว
โดยผลิตภัณฑ์ดังกล่าวจะนำไปใช้เพื่อรองรับน้ำหนัก
และแรงดึงที่สูงสามารถนำไปใช้สำหรับงานก่อสร้างที่ต้องการรับแรงดึงสูงเป็นพิเศษกว่างานก่อสร้างทั่วไป
เช่น งานก่อสร้างรถไฟฟ้า สะพาน อุโมงค์ ท่าเรือน้ำลึก เขื่อนกักเก็บน้ำ เป็นต้น
โดยเหล็กประเภทนี้ผ่านการรับรองคุณภาพ ตามมาตรฐานจากต่างประเทศหลายประเทศทั่วโลก ซึ่ง
ณ ปัจจุบันบริษัทย่อยเป็นผู้ผลิตเหล็กแรงดึงสูงชนิดเกลียวเพียงรายเดียวในประเทศ
ที่สามารถผลิตเหล็กที่มีมาตรฐานดังกล่าวได้

3. เหล็กเพลา

บริษัทย่อยผลิตเหล็กเพลา โดยเหล็กเพลามีลักษณะเป็นผลิตภัณฑ์เหล็กรูปร่างกลม เหลี่ยม และแบน
ซึ่งผลิตจากการนำเหล็กแท่งเล็กมาเข้ากระบวนการรีดร้อนโดยเหล็กเพลานี้นำไปใช้เป็นวัตถุดิบในการผลิตอุปกรณ์และเครื่องจักรต่างๆ
งานเฟอร์นิเจอร์รวมถึงชิ้นส่วนในอุตสาหกรรมยานยนต์ เช่น ชิ้นส่วนรถยนต์และรถจักรยานยนต์
เป็นต้น ทั้งนี้บริษัทย่อยได้แบ่งเหล็กเพลาเป็น 2 ชนิดดังนี้

3.1 เหล็กเพลาดำ เป็นเหล็กที่ผ่านกระบวนการรีดร้อน แล้วสามารถ
นำไปใช้เป็นวัตถุดิบในขึ้นรูปร้อนเพื่อผลิตชิ้นส่วนเครื่องจักรหรืออุปกรณ์ หรือ
นำไปกลึงให้เปลี่ยนรูปร่างตามความต้องการ เหล็กเพลาดำมีรูปร่างหลายแบบทั้งแบบเหล็กกลม
เหล็กเหลี่ยมและเหล็กแบน โดยมีลักษณะดังนี้ 1) เหล็กกลม
บริษัทย่อยสามารถผลิตได้มีขนาดเส้นศูนย์กลางตั้งแต่ 12-50 มิลลิเมตร
เหล็กเหลี่ยมมีลักษณะเป็นสี่เหลี่ยมจัตุรัส ขนาด 0.500 นิ้ว 0.625 นิ้ว และ 0.750 นิ้ว
เหล็กแบนมีลักษณะเป็นสี่เหลี่ยมผืนผ้า
มีหลายขนาดตามที่ลูกค้าสั่งทำโดยมีชั้นคุณภาพและมาตรฐานเช่นเดียวกับเหล็กเหลี่ยม
ทั้งนี้เหล็กเพลาดำของบริษัทย่อย มีความยาวปกติ 6 และ 12 เมตรหรือตามที่ลูกค้าต้องการ

3.2 เหล็กเพลาขาว เป็นการนำเหล็กเพลาดำกลมมาดึงเย็น (Cold Drawn)
จนได้เหล็กเพลาสีขาวกลม เพื่อเพิ่มความแข็งแรง และให้ผิวเหล็กเรียบสวย มันเงา
ซึ่งสามารถนำไปเป็นชิ้นส่วนสำเร็จรูปในส่วนประกอบเครื่องจักรหรืออุปกรณ์
หรือทำเกลียวเพื่อยึดชิ้นส่วนต่างๆในเครื่องจักร หรือนำไปกลึงเปลี่ยนรูปร่างตามความต้องการ

4. เหล็กรูปพรรณ

บริษัทผลิตและจำหน่ายเหล็กรูปพรรณลักษณะต่างๆ ได้แก่ การจำหน่ายเหล็กรีดร้อนชนิดม้วน (Hot
Rolled Coil) การผลิตและจำหน่ายเหล็กตัดขนาดต่างๆ เช่น เหล็กม้วนแถบเล็ก (Slitting
Coil) เหล็กแผ่น (Steel Sheet) และเหล็กแบนตัด (Strip)
ตามขนาดมาตรฐานหรือขนาดที่ลูกค้ากำหนด โดยการนำเหล็กม้วนรีดร้อนมาตัดเป็นชิ้นงานขนาดต่างๆ
และนอกจากนี้ บริษัทมีการผลิตเหล็กโครงสร้าง เช่น เหล็กรูปตัวซี และท่อเหล็ก
และมีอัตราการใช้กำลังการผลิตประมาณร้อยละ 25-40 โดยมีรายละเอียดต่างๆ ดังนี้

4.1 การจำหน่ายเหล็กรีดร้อนชนิดม้วน (Hot Rolled Coil) บริษัทจำหน่ายเหล็กรีดร้อนชนิดม้วน
(Hot Rolled Coil) ให้แก่ผู้ค้าส่งเหล็ก และลูกค้าที่เป็นโรงงานเหล็กต่างๆ
เพื่อนำไปแปรรูปเป็นชิ้นงานเหล็กต่างๆ ต่อไป เช่น เหล็กแผ่น เหล็กรูปตัวซี เหล็กแบนตัด
และเหล็กโครงสร้างรูปพรรณ เป็นต้น เหล็กรีดร้อนชนิดม้วนที่นิยมใช้กันโดยทั่วไปมีขนาดความกว้าง
2 ขนาด คือ ขนาด 4 ฟุต และขนาด 5 ฟุต
ซึ่งจะมีความหนาแตกต่างกันไปตามประเภทของสินค้าที่ลูกค้าจะนำไปผลิต

4.2 การผลิตและจำหน่ายเหล็กตัดขนาดต่างๆ และเหล็กโครงสร้าง
บริษัทรับตัดเหล็กเป็นขนาดต่างๆ ตามความต้องการของลูกค้า และผลิตเหล็กโครงสร้าง
ด้วยเครื่องจักรที่มีประสิทธิภาพของบริษัท ซึ่งสามารถแบ่งผลิตภัณฑ์กลุ่มนี้ออกเป็น 5 ประเภท ดังนี้

4.2.1) เหล็กม้วนแถบเล็ก (Slitting Coil)
บริษัทจะนำเหล็กรีดร้อนชนิดม้วนมาคลี่ออกแล้วนำมาผ่านกระบวนการตัดด้วยเครื่องจักรสำหรับตัดเหล็กตามความกว้าง
(Slitting Machine) ที่ลูกค้ากำหนด และเมื่อตัดเสร็จแล้วจะม้วนกลับคืนเพื่อจำหน่ายให้แก่ลูกค้า
สามารถตัดเหล็กม้วนแถบเล็กที่มีขนาดหน้ากว้างตั้งแต่ 50 มิลลิเมตร ถึง 500 มิลลิเมตร
ส่วนใหญ่ลูกค้าจะนำเหล็กม้วนแถบเล็กไปตัดหรือขึ้นรูปเพื่อผลิตชิ้นงานต่อไป เช่น เหล็กรูปตัวซี
ท่อเหล็ก หรือรางเหล็ก เป็นต้น

4.2.2) เหล็กแผ่น (Steel Sheet)

บริษัทจะนำเหล็กรีดร้อนชนิดม้วนมาตัดเป็นแผ่นที่มีขนาดความกว้างและความยาวแตกต่างกัน
โดยจะนำเหล็กรีดร้อนชนิดม้วนมาคลี่ออกแล้วผ่านกระบวนการตัดเหล็กตามขวางด้วยเครื่องตัดเหล็ก
(Cutting Machine) เพื่อให้ได้เหล็กแผ่นที่มีขนาดและรูปร่างมาตรฐาน
ด้วยเหล็กที่ผ่านกระบวนการตัดดังกล่าวจะมีขนาดมาตรฐานคือ 4 x 8 ฟุต 5 x 10 ฟุต และ 5 x
20 ฟุต ลูกค้าส่วนใหญ่ที่ซื้อเหล็กแผ่นลักษณะนี้ ได้แก่
ผู้ประกอบการในอุตสาหกรรมแปรรูปผลิตภัณฑ์เหล็ก
เพื่อนำไปใช้ในการแปรรูปหรือตัดต่อให้มีขนาดและรูปร่างที่ต้องการ
นอกจากนี้ลูกค้ายังประกอบด้วยผู้ขายส่งผลิตภัณฑ์เหล็ก ผู้ประกอบการในอุตสาหกรรมผลิตรถยนต์
ผู้ประกอบการในอุตสาหกรรมผลิตเฟอร์นิเจอร์ และผู้ประกอบการในอุตสาหกรรมผลิตชิ้นส่วนต่างๆ
เป็นต้น

4.2.3) เหล็กแบนตัด (Strip)
บริษัทนำเหล็กรีดร้อนชนิดม้วนมาตัดให้ได้ขนาดและรูปร่างตามที่ลูกค้ากำหนด
เหล็กแบนตัดที่ได้จากกระบวนการตัดประเภทนี้จะมีความยาวมาตรฐาน คือ 6 เมตร
แต่จะมีความกว้างที่แตกต่างกันขึ้นอยู่กับความต้องการของลูกค้าแต่ละราย
เหล็กแบนตัดสามารถนำไปใช้ทำผลิตภัณฑ์ได้หลายประเภท เช่น ตะแกรง ประตูรั้ว เป็นต้น
ลูกค้าที่ซื้อเหล็กประเภทนี้ส่วนใหญ่ ได้แก่ ผู้ขายส่งผลิตภัณฑ์เหล็ก
ผู้ประกอบการในอุตสาหกรรมผลิตรถยนต์ ผู้ประกอบการในอุตสาหกรรมผลิตเฟอร์นิเจอร์
ผู้ประกอบการในอุตสาหกรรมผลิตชิ้นส่วนต่างๆ เป็นต้น

4.2.4) เหล็กรูปตัวซี (C - Channel Steel) เป็นผลิตภัณฑ์ที่มีรูปหน้าตัดคล้ายรูปตัวซี (C)
ซึ่งจะมีความหนาและความกว้างของปีกแตกต่างกัน โดยการนำเหล็กม้วนแถบเล็ก (Slitting
Coil) ที่ตัดตามขนาดมาขึ้นรูปในลักษณะรูปตัวซี
เหล็กรูปตัวซีจะถูกนำไปใช้ในงานก่อสร้างส่วนที่เป็นโครงหลังคาเป็นส่วนใหญ่
ซึ่งใช้เทคโนโลยีในการผลิตด้วยวิธีขึ้นรูปเย็นด้วยเครื่องพับ
โดยเหล็กรูปตัวซีที่บริษัทผลิตได้รับมาตรฐานอุตสาหกรรม

4.2.5) ท่อเหล็ก (Steel Pipe) บริษัทผลิตและจำหน่ายท่อเหล็กทั้งท่อวงกลมและท่อทรงเหลี่ยม
ซึ่งสามารถผลิตได้ตามขนาดที่ลูกค้าต้องการ
ท่อเหล็กทรงกลมที่บริษัทผลิตมีขนาดเส้นผ่านศูนย์กลางตั้งแต่ ½ นิ้ว ถึง 4 นิ้ว ความหนาตั้งแต่ 1.2
มิลลิเมตร ถึง 6 มิลลิเมตร ที่ความยาวมาตรฐาน 6 เมตร ส่วนท่อทรงเหลี่ยมมีถึงขนาด 1 x 1
นิ้ว ถึง 4 x 4 นิ้ว ความหนาตั้งแต่ 1.2 มิลลิเมตร ถึง 6 มิลลิเมตร ที่ความยาวมาตรฐาน 6
เมตร ทั้งนี้ลูกค้าจะนำท่อเหล็กไปผลิตชิ้นงานต่อไปได้หลายรูปแบบ เช่น วัสดุก่อสร้าง
ชิ้นส่วนเฟอร์นิเจอร์ และ ชิ้นส่วนยานยนต์ เป็นต้น

3.2 ภาวะอุตสาหกรรมเหล็กในตลาดโลกรฟื้นตัวอย่างชัดเจนมากขึ้นประกอบกับการปรับตัวตาม

ในครึ่งปีหลัง 2552 เป็นช่วงที่ความต้องการเหล็กในแต่ละภูมิภาคมีการฟื้นตัวมากขึ้น
สาเหตุมาจากเศรษฐกิจในหลายๆภูมิภาคที่ส่งสัญญานการฟื้นตัวอย่างชัดเจนมากขึ้นหลังผ่านจุดต่ำสุดไปแล้ว
จากความต้องการที่เพิ่มสูงขึ้นประกอบกับการปรับตัวตามฤดูกาลในไตรมาสสุดท้ายของทุกปีส่งผลให้ราคาเหล็กของยุโรปและสหรัฐฯเริ่มมีเสถียรภาพมากขึ้น
โดยมีปัจจัยสนับสนุนหลักอยู่ 2 ประการ (1) ต้นทุนเศษเหล็กที่เพิ่มขึ้น และ (2)
การควบคุมปริมาณผลผลิตของโรงเหล็ก
อย่างไรก็ตามราคาเหล็กน่าจะมีแนวโน้มที่เพิ่มขึ้นอย่างต่อเนื่อง เนื่องจากความต้องการเหล็กของทั้ง
2 ตลาดยังไม่กลับพื้นตัวเต็มที่
แต่อย่างไรก็ตามก็ยังมีปัจจัยทางเศรษฐกิจที่ยังคงทำให้ผู้ซื้อเหล็กและผู้ค้าเหล็กเริ่มมีความกังวลอยู่บ้างหลังปัญหาวิกฤตการเงินของกรีซ

ในไตรมาสสุดท้าย ของปี 2552 ที่การผลิตกลับมาฟื้นตัวในหลายประเทศและภูมิภาค
และเป็นช่วงเวลาที่ผู้ผลิตเริ่มมีการสะสมสต็อกเหล็กเข้ามาในระบบอีกครั้ง
ดังนั้นมีการคาดการณ์ว่าความต้องการเหล็กและการผลิตในปี 2553 น่าจะมีการขยายตัวเกิดขึ้น
แต่ทั้งนี้อาจจะไม่ได้ ฟื้นตัวได้อย่างเต็มที่มากนักเหมือนในช่วงเวลาก่อนเกิดวิกฤต
และยังมีความท้าทายหลายประการที่ต้องเผชิญ เช่น ต้นทุนการผลิตที่เพิ่มสูงขึ้น
และกำลังการผลิตส่วนเกินที่อาจเกิดขึ้นได้ในหลายประเทศ ที่จะส่งผลต่อการผันผวนของราคาเหล็ก
ซึ่งความท้าทายเหล่านี้เป็นสิ่งที่ทำให้ผู้ผลิตและผู้ซื้อขายไม่สามารถวางใจได้ที่จะเดินหน้าการผลิตของตนและสั่งซื้อเหล็กได้อย่างเต็มที่
และต้องมีการวางแผนเตรียมรับมือในช่วงเวลาต่อจากนี้

3.2.1 ภาวะอุตสาหกรรมเหล็กไทย

[]ในครึ่งปีหลัง 2552 เป็นช่วงที่ความต้องการเหล็กในแต่ละภูมิภาคมีการพื้นตัวมากขึ้น
สาเหตุมาจากเศรษฐกิจในหลายๆ
ภูมิภาคที่ส่งสัญญานการฟื้นตัวอย่างชัดเจนมากขึ้นหลังผ่านจุดต่ำสุดไปแล้ว
จากความต้องการที่เพิ่มสูงขึ้นประกอบกับการปรับตัวตามฤดูกาล ในช่วงไตรมาสสุดท้ายของทุกปี
ส่งผลให้ราคาเหล็กของยุโรปและสหรัฐฯเริ่มมีเสถียรภาพมากขึ้น โดยมีปัจจัยสนับสนุนหลักอยู่ 2
ประการ (1) ต้นทุนเศษเหล็กที่เพิ่มขึ้น และ (2) การควบคุมปริมาณผลผลิตของโรงเหล็ก
อย่างไรก็ราคาเหล็กน่าจะมีแนวโน้มที่เพิ่มขึ้นอย่างต่อเนื่อง เนื่องจากความต้องการเหล็กของทั้ง 2
ตลาดยังไม่กลับพื้นตัวเต็มที่
แต่อย่างไรก็ตามก็ยังมีปัจจัยทางเศรษฐกิจที่ยังคงทำให้ผู้ซื้อเหล็กและผู้ค้าเหล็กเริ่มมีความกังวลอยูบ้างหลังปัญหาวิกฤตการเงินของกรีซ

B

[]

ภาวะอุตสาหกรรมเหล็กไทย

สถานการณ์เหล็กโดยรวมใน ปี 2552 เมื่อเทียบกับระยะเดียวกันของปีก่อน
พบว่าการผลิตโดยรวมลดลง ร้อยละ 13.72 ความต้องการใช้ในประเทศ ลดลง ร้อยละ 26.45
สำหรับมูลค่าและปริมาณการนำเข้า ลดลง ร้อยละ 48.39 และ 32.20 ตามลำดับ
โดยเป็นผลมาจากการลดลงของเหล็กแผ่นบางรีดร้อน (HR sheet) ลดลง ร้อยละ 64.95
รองลงมาคือ เหล็กแผ่นบางรีดร้อนชนิดผ่านการกัดล้างและชุบน้ำมัน (HR sheet P&O)
ลดลงร้อยละ 58.44 และผลิตภัณฑ์เหล็กกึ่งสำเร็จรูป ชนิดอื่นๆ ลดลง ร้อยละ 57.44
สำหรับมูลค่าและปริมาณการส่งออก ลดลง ร้อยละ 50.90 และ 37.89
ผลิตภัณฑ์ที่มีมูลค่าการส่งออกลดลงมากที่สุดในช่วงนี้เมื่อเทียบกับช่วงเดียวกันของปีก่อน ได้แก่
เหล็กแผ่นหนารีดร้อน ลดลง ร้อยละ 82.77 และเหล็กแผ่นเคลือบสังกะสีด้วยไฟฟ้า ลดลง ร้อยละ
74.47 เนื่องจากภาวะเศรษฐกิจที่ถดถอยทั่วโลก
อีกทั้งยังต้องเผชิญกับปัญหาวัตถุดิบที่มีราคาเพิ่มสูงขึ้น ความต้องการเหล็กในอุตสาหกรรมต่อเนื่อง
(ยานยนต์และชิ้นส่วน และเครื่องใช้ไฟฟ้า) รวมทั้งเหล็กที่ใช้ในอุตสาหกรรมก่อสร้าง
ลดลงอย่างมาก สำหรับการนำเข้าผลิตภัณฑ์เหล็กลดลงโดยเฉพาะเหล็กทรงแบน
สาเหตุหลักมาจากอุตสาหกรรมปลายทางที่มีการบริโภคในเหล็กกลุ่มนี้โดยเฉพาะเหล็กที่เป็นเกรดคุณภาพสูงที่ใช้ในอุตสาหกรรมยานยนต์และชิ้นส่วนมีภาวะการผลิตที่ชะลอตัว
ในขณะที่การส่งออกก็ยังไม่มีการฟื้นตัวจากสถานการณ์ตลาดเหล็กในต่างประเทศที่มีทิศทางการแข่งขันกันสูงเนื่องจากอุปสงค์ที่ลดลงในตลาดจากภาวะเศรษฐกิจที่ถดถอยเกือบทั่วโลก
และการแข่งขันกันในด้านของราคาที่ลดต่ำลง ย่อมส่งผลกระทบต่อการส่งออก

[]

ปริมาณการผลิต

ปริมาณการผลิตเหล็กและเหล็กกล้าที่สำคัญปี 2552 คิดเป็นประมาณ 6,569,485 เมตริกตัน
(ไม่รวมผลิตภัณฑ์เหล็กกึ่งสำเร็จรูป เหล็กแผ่นรีดเย็น เหล็กแผ่นเคลือบ และท่อเหล็ก
เพื่อไม่ให้เกิดการนับซ้ำ) ลดลงคิดเป็นร้อยละ 13.72 เมื่อเทียบกับปี 2551
รายละเอียดตามตารางที่ 1

ตารางที่ 1 : ปริมาณการผลิตเหล็กและเหล็กกล้าที่สำคัญปี 2552 เทียบกับปี 2551

หน่วย : เมตริกตัน

+---------------------------+-----------+------------+----------------+
| ผลิตภัณฑ์1                   | ปี 2552e   | ปี 2551     | อัต             |
|                           |           |            | ราการเปลี่ยนแปลง |
+---------------------------+-----------+------------+----------------+
|                           |           |            | (ร้อยละ)        |
+---------------------------+-----------+------------+----------------+
| ผลิตภัณฑ์เหล็กกึ่งสำเร็จรูป       | 3,627,838 | 5,212,212  | -30.40         |
+---------------------------+-----------+------------+----------------+
| (Semi-Finished Products)  |           |            |                |
+---------------------------+-----------+------------+----------------+
| เหล็กทรงยาว(Long Products) | 3,365,510 | 4,251,219  | -20.83         |
+---------------------------+-----------+------------+----------------+
| เหล็กทรงแบน(Flat Products) | 5,070,410 | 5,916,863  | -14.31         |
+---------------------------+-----------+------------+----------------+
| เหล็กแผ่นรีดร้อน(Hot-rolled   | 3,203,975 | 3,363,293  | -4.74          |
| Flat)                     |           |            |                |
+---------------------------+-----------+------------+----------------+
| เหล็กแผ่นรีดเย็น(Cold-rolled  | 1,112,036 | 1,638,744  | -32.14         |
| Flat)                     |           |            |                |
+---------------------------+-----------+------------+----------------+
| เหล็กแผ่นเคลือบ (Coated      | 754,399   | 914,826    | -17.54         |
| Steel)                    |           |            |                |
+---------------------------+-----------+------------+----------------+
| -เหล็กแผ่นเคลือบสังกะสี        | 250,766   | 278,967    | -10.11         |
+---------------------------+-----------+------------+----------------+
| (Galvanized Sheet)        |           |            |                |
+---------------------------+-----------+------------+----------------+
| -เหล็กแผ่นเคลือบดีบุก (Tin     | 370,141   | 377,1399   | -1.86          |
| plate)                    |           |            |                |
|                           |           |            |                |
| -เหล็กแผ่นเคลือบโครเมียม (Tin |           |            |                |
| free)                     |           |            |                |
+---------------------------+-----------+------------+----------------+
| -อื่นๆ (other coated steel) | 133,492   | 258,720    | -48.40         |
+---------------------------+-----------+------------+----------------+
| ท่อเหล็ก (Pipes & Tubes)    | N/A       | N/A        | N/A            |
+---------------------------+-----------+------------+----------------+
| รวม 1                     | 6,569,485 | 7,614,512  | -13.72         |
+---------------------------+-----------+------------+----------------+

ที่มา : สถาบันเหล็กและเหล็กกล้าแห่งประเทศไทย

หมายเหตุ1 : ไม่รวมผลิตภัณฑ์เหล็กกึ่งสำเร็จรูป เหล็กแผ่นรีดเย็น เหล็กแผ่นเคลือบ
และท่อเหล็กเพื่อไม่ให้เกิดการนับซ้ำ

: จากการประมาณการของสำนักงานเศรษฐกิจอุตสาหกรรม

เมื่อพิจารณาในรายผลิตภัณฑ์ พบว่า ผลิตภัณฑ์ที่มีการผลิตลดลงมากที่สุดในช่วงนี้ คือ
เหล็กแผ่นเคลือบชนิดอื่นๆลดลง ร้อยละ 48.40 รองลงมาคือเหล็กแผ่นรีดเย็น ลดลง ร้อยละ
32.14 และผลิตภัณฑ์เหล็กกึ่งสำเร็จรูป ลดลง ร้อยละ 30.40
โดยเป็นผลมาจากสถานการณ์ทางเศรษฐกิจที่ชะลอตัวทั้งในและต่างประเทศ

[]อุตสาหกรรมเหล็กทรงยาวในประเทศ

ปริมาณการใช้เหล็กทรงยาว ซึ่งได้แก่ เหล็กประเภท เหล็กเส้นกลม เหล็กข้ออ้อย
และเหล็กลวดมีปริมาณการใช้ที่ ลดลง ร้อยละ 26.76 ทั้งนี้การผลิต ที่ลดลงจากเดิมเหลือเพียง
3,365,510 เมตริกตันจากเมื่อปี 2551 อย่างไรก็ตาม แนวโน้มในปี 2553
คาดว่าเหล็กทรงยาวคาดการณ์ว่าการผลิตจะเพิ่มขึ้นเนื่องจากอุตสาหกรรมก่อสร้างซึ่งเริ่มขยายตัวขึ้น
นอกจากนี้ยังเป็นผลมาจากมาตรการกระตุ้นเศรษฐกิจของรัฐบาลภายใต้แผนปฏิบัติการไทยเข้มแข็ง
2555 ซึ่งมีการลงทุน ทางด้านโครงการการขนส่ง Logistic
ตลอดจนการก่อสร้างโครงการขนาดใหญ่ ( Mega Project )อาทิเช่น
โครงการรถไฟฟ้าสายต่างๆ โครงการก่อสร้างรถไฟรางคู่ ( Double Track Rail Project
)เป็นต้น ซึ่งจะมีผลทำให้มีความต้องการใช้เหล็กเพิ่มมากขึ้น

แผนภูมิแสดงปริมาณการผลิต และปริมาณการใช้ผลิตภัณฑ์เหล็กทรงยาวภายในประเทศ

ปี 2546 - ปี 2552

[]

ที่มา : สถาบันเหล็กและเหล็กกล้าแห่งประเทศไทย

อุตสาหกรรมเหล็กแผ่นรีดร้อนในประเทศ

อุตสาหกรรมเหล็กแผ่นรีดร้อนชนิดม้วน (Hot Rolled Coil)
ในประเทศไทยเป็นอุตสาหกรรมที่ผลิตเพื่อทดแทนการนำเข้าโดยเริ่มจากการพัฒนาเพื่อตอบสนองความต้องการภายในประเทศของผลิตภัณฑ์เหล็กขั้นปลายเป็นหลัก
ได้แก่ เหล็กโครงสร้างรูปพรรณ เหล็กแผ่นรีดร้อนและเหล็กแผ่นรีดเย็น
ซึ่งเป็นวัตถุดิบขั้นพื้นฐานของอุตสาหกรรมต่อเนื่องหลายประเภท เช่น อุตสาหกรรมเครื่องจักรกล
อุตสาหกรรมการเกษตร อุตสาหกรรมเครื่องใช้ไฟฟ้า อุตสาหกรรมยานยนต์ เป็นต้น

[]

แผนภูมิแสดงปริมาณการผลิต และปริมาณการใช้เหล็กแผ่นรีดร้อนภายในประเทศ

ปี 2546 – ปี 2552

[]

อุตสาหกรรมเหล็กแผ่นรีดร้อนของประเทศไทยมีการเติบโตสูงจากการฟื้นตัวทางเศรษฐกิจของประเทศโดยปริมาณการผลิตและบริโภคเหล็กแผ่นรีดร้อนในประเทศ
ตั้งแต่ ปี 2545 ถึง ปี 2551 แต่เมื่อมีการชะลอตัวทางเศรษฐกิจในปี 2552
โดยเฉพาะเศรษฐกิจโลก ซึ่งกระทบมายังเศรษฐกิจของประเทศไทย ทำให้ปริมาณการผลิต
และปริมาณการใช้เหล็กแผ่นรีดร้อนลดลงในทิศทางเดียวกัน
อันเนื่องมาจากราคาเหล็กแผ่นรีดร้อนจากต่างประเทศ โดยเฉพาะ จาก ประเทศ
จีนได้ทุ่มตลาดเข้ามา จึงทำให้ปริมาณการผลิต และปริมาณการใช้ลดต่ำลง

แนวโน้มคาดว่าภาวะการผลิตในช่วงไตรมาสแรก ปี 2553 จะมีอัตราการฟื้นตัว
อันเนื่องมาจากการคาดการณ์ว่าการผลิตจะขยายตัวเพิ่มขึ้น เนื่องจากสถานการณ์เศรษฐกิจที่ดีขึ้น
และการฟื้นตัวของอุตสาหกรรมต่อเนื่อง เช่นอุตสาหกรรมยานยนต์และชิ้นส่วน
และอุตสาหกรรมเครื่องใช้ไฟฟ้า ที่มีการฟื้นตัวเช่นกัน ซึ่งจะมีผลทำให้ใช้เหล็กชนิดนี้มากยิ่งขึ้น

3.2.3 ภาวะการแข่งขัน

 ธุรกิจผลิตเหล็กทรงยาว

ผู้ผลิตเหล็กทรงยาวในประเทศไทยมีผู้ประกอบการขนาดกลางและขนาดเล็กเป็นจำนวนมาก
ซึ่งส่วนใหญ่เป็นธุรกิจครอบครัว ปัจจุบันผู้ผลิตในอุตสาหกรรมเหล็กทรงยาวในประเทศไทย (เช่น
เหล็กเส้นกลม เหล็กข้ออ้อย เหล็กลวด เป็นต้น) มีกำลังการผลิตรวมทั้งสิ้นประมาณ 7 ล้านตัน
ซึ่งมากกว่าความต้องการในการบริโภคเหล็กทรงยาวที่อยู่ประมาณ 4-5 ล้านตันต่อปี
ด้วยเหตุดังกล่าวทำให้ตลาดการซื้อขายเหล็กเหล็กทรงยาวเป็นของผู้ซื้อ
ทำใหผู้ผลิตทุกรายต้องใช้ความระมัดระวังและรอบคอบในการคาดการณราคาวัตถุดิบ
ราคาเหล็กเสน และปริมาณความต้องการของผู้ซื้อ อย่างไรก็ตาม
สำหรับการเข้ามาของผู้ผลิตรายใหม่ ในปัจจุบันมีความเป็นไปได้น้อย
เนื่องจากอุตสาหกรรมประเภทนี้ต้องใช้เงินลงทุนสูงโดยเฉพาะเงินทุนหมุนเวียน
ประกอบกับผู้ประกอบการต้องมีประสบการณในการคาดการณ์ราคาของวัตถุดิบและผลิตภัณฑ์
เทคนิคในการผลิตและปริมาณการผลิต และยังต้องมีความสัมพันธ์ที่ดี กับตัวแทนจำหน่ายอีกด้วย

สำหรับภาพรวมของการแข่งขันกับสินค้านำเข้านั้น
การใช้เหล็กเส้นส่วนใหญ่จะเป็นการใช้ผลิตภัณฑ์ในประเทศเป็นหลัก
ส่วนปัญหาจากการนำเข้าที่อาจส่งผลกระทบต่อการแข่งขันที่สำคัญได้แก่
ผลกระทบจากการลดภาษีนำเข้าตามสนธิสัญญา AFTA
อย่างไรก็ตามผลกระทบที่เกิดขึ้นไม่รุนแรงมากนัก
เนื่องจากถ้าผู้บริโภคต้องการนำเข้าก็จะมีข้อจำกัดหลายอย่าง เช่น ต้นทุนค่าขนส่ง และนอกจากนี้
การใช้ผลิตภัณฑ์ที่ผลิตในประเทศ ผู้ซื้อจะมีความเชื่อถือในตัวผลิตภัณฑ์ และการจัดส่งสินค้ามากกว่า
ดังนั้นผลิตภัณฑ์เหล็กเส้นจึงไม่ได้รับผลกระทบจากการแข่งขันกับสินค้านำเข้ามากนัก
เนื่องจากราคาตลาดอาจไม่จูงใจให้มีการนำเข้าและมีขั้นตอนการนำเข้าที่ยุ่งยากกว่า

ผู้ประกอบกิจการผลิตเหล็กเส้นในประเทศไทยที่มีกำลังการผลิตใกล้เคียงกับบริษัทและบริษัทย่อย
แบ่งออกเป็น 2 กลุ่ม คือ กลุ่มผู้ผลิตเหล็กเส้นประเภทมีเตาหลอม และไม่มีเตาหลอม
ซึ่งมีรายชื่อและกำลังการผลิตดังนี้

ตารางแสดงกำลังการผลิตเหล็กเส้นของกลุ่มผู้ผลิตที่มีเตาหลอมและไม่มีเตาหลอม

  ----------------------- --------------- ----------------- ----------- ----------- ------
  Thailand Long Steel                                                   ton/year    
  Capacity                                                                          

                                                                                    

  Company                                 Long Steel                                
                                          Capacity                                  

                          Rebar/section   Wire Rod          Total       Billets     

  Tata Steel ( Thailand ) 1,070,000       630,000           1,700,000   1,200,000   
  ( TSTH )                                                                          

  Bangsaphan Barmill (    700,000                           700,000                 
  BSBM )                                                                            

  Bangkok Steel Industry  500,000         250,000           750,000     300,000     
  ( BSI )                                                                           

  Bangkok Iron and Steel  350,000         150,000           500,000     240,000     
  Works ( BISW )                                                                    

  Tycoon ( TYCN )                         500,000           500,000                 

  MillCon ( MILL ) /      550,000                           550,000                 
  Burapa ( BRP )                                                                    

  Namheng Steel ( NHS )   150,000         150,000           300,000     300,000     

  BNS Steel Group ( BNS ) 240,000                           240,000     250,000     

  Union Metal Limited (   200,000                           200,000     420,000     
  UMC )                                                                             

  Siam Steel Sindicate (  160,000         40,000            200,000     110,000     
  SSS )                                                                             

  Thai Steel Bar ( GS )   120,000                           120,000     120,000     

  Thai-India Steel ( TICO 72,000                            72,000      78,000      
  )                                                                                 

  Parthongkij Commercial  240,000                           240,000                 
  ( PTK )                                                                           

  Thai Steel Profile (    240,000                           240,000                 
  TSC )                                                                             

  Triumph Steel ( Triumph 120,000                           120,000     120,000     
  ) / Paisan Steel                                                                  

  Siam Yamato *           1,340,000                         1,340,000               

  Other **                660,000                           660,000     132,000     

  Total                   6,712,000       1,720,000         8,432,000   3,270,000   

   Source : ISIT                                                                    

  Remark * Include                                                                  
  capacity expansion plan                                                           
  of Siam Yamato (                                                                  
  Section 700,000 tons )                                                            

  ** Include billet                                                                 
  producer invesment                                                                
  project approved by BOI                                                           
  ( Paisan Steel 250,000                                                            
  tons and Mr. Goh Tiow                                                             

  Quan 750,000 tons )                                                               
  ----------------------- --------------- ----------------- ----------- ----------- ------

ที่มา: สถาบันเหล็กแห่งประเทศไทย

 ธุรกิจเหล็กรูปพรรณ

ผู้ประกอบการธุรกิจเหล็กรูปพรรณมีจำนวนมาก ทำให้การแข่งขันในช่วงปี 2542 - 2544
ค่อนข้างรุนแรง แต่จากการฟื้นตัวของภาวะเศรษฐกิจในประเทศตั้งแต่ปี 2545
ทำให้ความต้องการใช้เหล็กในประเทศเพิ่มขึ้นอย่างมาก
ประกอบกับปริมาณความต้องการใช้เหล็กในต่างประเทศที่เพิ่มขึ้นมากโดยเฉพาะประเทศจีน
ทำให้ความต้องการปริมาณการใช้เหล็กทั่วโลกเพิ่มสูงขึ้น
ผู้ผลิตเหล็กรูปพรรณบางรายจึงเปลี่ยนมาผลิตเพื่อส่งออก แทนการจำหน่ายในประเทศ
ประกอบกับเดิมที่กำลังการผลิตในประเทศไม่เพียงพอต่อความต้องการใช้เหล็กในประเทศที่เพิ่มขึ้น
จึงส่งผลให้การแข่งขันในประเทศลดลง ทั้งนี้ สามารถแบ่งลักษณะธุรกิจออกได้เป็น 2 กลุ่ม ได้แก่

ธุรกิจศูนย์บริการเหล็ก

ผู้ประกอบธุรกิจศูนย์บริการเหล็กมีจำนวนมาก แต่ส่วนใหญ่เป็นผู้ประการที่มีขนาดเล็ก
ปัจจุบันการแข่งขันอยู่ในระดับที่ไม่รุนแรงนัก
เนื่องจากกำลังการผลิตในปัจจุบันไม่เพียงพอต่อความต้องการของลูกค้าที่มีความหลากหลายมากขึ้น
ลักษณะการแข่งขันของธุรกิจกลุ่มนี้ คือ การเน้นด้านความน่าเชื่อถือในตัวบริษัท เช่น
การบริการจัดส่งสินค้าได้ตามเวลาที่กำหนด และจัดส่งสินค้าที่ดีมีคุณภาพตามที่ลูกค้าต้องการ
รวมถึงความหลากหลายทางด้านผลิตภัณฑ์ เช่น เหล็กรีดร้อนชนิดม้วน เหล็กแผ่น เหล็กม้วนแถบเล็ก
เป็นต้น โดยผู้ประกอบการในธุรกิจนี้ที่มีกำลังการผลิตอยู่ในระดับใกล้เคียงกับบริษัท เช่น บริษัท
ซีเอสพี สตีลเซ็นเตอร์ จำกัด (มหาชน) บริษัท เอเซีย เมทัล จำกัด (มหาชน) และบริษัท
ไทยง้วนเมทัล จำกัด (มหาชน) เป็นต้น

-   ธุรกิจผลิตท่อเหล็ก และเหล็กรูปตัวซี

อุตสาหกรรมท่อเหล็ก
และเหล็กโครงหลังคาหรือเหล็กรูปตัวซีเป็นอุตสาหกรรมต่อเนื่องมาจากอุตสาหกรรมเหล็กแผ่นรีดร้อน
เนื่องจากมีการใช้เหล็กแผ่นรีดร้อนเป็นวัตถุดิบหลักในการผลิต คิดเป็นร้อยละ 30
ของปริมาณเหล็กแผ่นรีดร้อนที่ผลิตได้ในประเทศทั้งหมด
โดยการแข่งขันของผลิตภัณฑ์ท่อเหล็กและเหล็กรูปตัวซีในปัจจุบันมีการแข่งขันที่ค่อนข้างสูง
โดยผู้ประกอบการในธุรกิจนี้ที่มีกำลังการผลิตอยู่ในระดับใกล้เคียงกับบริษัท เช่น บริษัท ซีเอสพี
สตีลเซ็นเตอร์ จำกัด (มหาชน) บริษัท เอเซีย เมทัล จำกัด (มหาชน) และบริษัท ไทยง้วนเมทัล
จำกัด (มหาชน) เป็นต้น

3.2.4 กลยุทธ์การตลาด

1) กลยุทธ์ด้านผลิตภัณฑ์และบริการ (Product and Service)

กลุ่มบริษัทมีความตระหนักถึงสภาวะตลาดและความต้องการที่แตกต่างกันของผู้บริโภค
กลุ่มบริษัทจึงมีผลิตภัณฑ์เหล็กที่หลากหลาย
และมีนโยบายที่จะเพิ่มประเภทของผลิตภัณฑ์เพื่อตอบสนองความต้องการของลูกค้าให้มากยิ่งขึ้นเพื่อให้ตรงกับความต้องการของลูกค้า
ซึ่งทำให้ลูกค้าสามารถหาผลิตภัณฑ์เหล็กทุกประเภทได้จากบริษัทที่เดียวในลักษณะ “One-Stop
Service” โดยไม่จำเป็นต้องสั่งซื้อจากผู้ผลิตหลายแห่ง
โดยผลิตภัณฑ์ของกลุ่มบริษัทมีครอบคลุมตั้งแต่เหล็กม้วน เหล็กแผ่น เหล็กโครงสร้างรูปพรรณ ท่อเหล็ก
และเหล็กเส้น การที่บริษัทมีผลิตภัณฑ์ที่หลากหลายดังกล่าวนี้
ทำให้กลุ่มบริษัทมีความได้เปรียบด้านการใช้วัตถุดิบเนื่องจากวัตถุดิบหลักที่ใช้สำหรับการผลิตเหล็กรูปพรรณ
คือ
เหล็กแผ่นรีดร้อนชนิดม้วนสามารถใช้ในการผลิตสินค้าของกลุ่มบริษัทในส่วนของเหล็กรูปพรรณได้เกือบทุกประเภท
และนอกจากนี้ ยังทำให้กลุ่มบริษัทมีส่วนสูญเสียที่เกิดจากการผลิตน้อยลงด้วย
เนื่องจากเหล็กส่วนที่เหลือจากการตัดเพื่อทำผลิตภัณฑ์ชนิดหนึ่งอาจนำไปใช้ทำผลิตภัณฑ์อีกชนิดหนึ่งได้
สำหรับเหล็กเส้น ซึ่งเป็นผลิตภัณฑ์ที่สร้างรายได้หลักให้แก่กลุ่มบริษัท
จะถูกผลิตตามมาตรฐานอุตสาหกรรม (มอก.)
และมีหลากหลายขนาดให้ลูกค้าได้เลือกใช้ตามความต้องการใช้งาน ทั้งนี้ จากการเข้าลงทุนในบริษัท
บี อาร์ พี สตีล จำกัด ในปี 2551 ทำให้บริษัทสามารถผลิตเหล็กเส้นชนิดเกลียวรับแรงดึงสูง
ตามมาตรฐานต่างประเทศ
และเป็นผลให้กลุ่มบริษัทเป็นผู้ผลิตเหล็กแรงดึงสูงชนิดเกลียวเพียงรายเดียวในประเทศและรายเดียวในเอเชีย
จากปัจจัยดังกล่าวข้างต้นจะช่วยตอบสนองความต้องการของลูกค้าได้มากขึ้น

นอกจากความหลากหลายของผลิตภัณฑ์แล้วบริษัทยังเน้นการตรวจสอบคุณภาพของผลิตภัณฑ์ให้เป็นไปตาม
มาตรฐาน และรายละเอียดที่ลูกค้ากำหนด มีการส่งมอบสินค้าที่ตรงต่อเวลาและเชื่อถือได้
ซึ่งเป็นปัจจัยสำคัญในการให้บริการแก่ลูกค้า รวมถึงมีการติดตามผลการจัดส่งและคุณภาพของผลิตภัณฑ์
เพื่ออำนวยความสะดวก สร้างความประทับใจ และสร้างความสัมพันธ์อันดีกับลูกค้า

นอกจากนี้ บริษัทยังเน้นผลิตสินค้าที่อยู่ในความต้องการของตลาดเป็นหลัก
โดยบริษัทจะคาดการณ์ว่าสินค้าชนิดใดจะเป็นที่ต้องการของตลาดและมีแนวโน้มราคาที่ดี
บริษัทจะผลิตสินค้าดังกล่าวในปริมาณมากเพื่อให้เกิดการประหยัดต่อขนาด
และจากการที่บริษัทมีความชำนาญในการบริหารสินค้าคงคลังสำหรับสินค้าที่เป็นที่นิยมของตลาด
บริษัทจะวางแผนจัดหาวัตถุดิบให้ได้ปริมาณที่เพียงพอและมีระดับราคาที่เหมาะสม
เพื่อผลิตเป็นผลิตภัณฑ์ออกขายในช่วงที่มีความต้องการสูง
ส่วนสินค้าที่ไม่ค่อยเป็นที่นิยมของตลาดมากนักบริษัทจะทำการผลิตเมื่อมีคำสั่งซื้อสินค้าล่วงหน้าจากลูกค้าเท่านั้น

2) กลยุทธ์ด้านราคา (Price)

บริษัทกำหนดราคาสินค้าตามภาวะของอุปสงค์และอุปทานในตลาด
โดยมีนโยบายกำหนดราคาตามภาวะความต้องการสินค้า
รวมถึงราคาตลาดของสินค้าและวัตถุดิบเป็นเกณฑ์
นอกจากนี้จะพิจารณาถึงแนวโน้มของภาวะตลาดและราคาในอนาคตเพื่อเป็นปัจจัยในการกำหนดราคาสินค้าด้วย
โดยบริษัทจะพยายามกำหนดราคาของผลิตภัณฑ์ให้เหมาะสมกับสภาวะตลาดและให้มีความสามารถในการแข่งขันได้
อย่างไรก็ตามบริษัทจะไม่ใช้ราคาเป็นปัจจัยหลักในการแข่งขัน หากแต่จะเน้นที่คุณภาพของสินค้า
ความหลากหลายของผลิตภัณฑ์ และการให้บริการที่ดีเพื่อตอบสนองความต้องการของลูกค้าเป็นสำคัญ

3) กลยุทธ์ด้านการจำหน่ายและช่องทางการจำหน่าย (Place)

บริษัทบริหารช่องทางการจำหน่ายโดยยึดหลักระบบการตลาดในแนวดิ่ง (Vertically
Integrated Marketing Distribution System)
โดยการมีความสัมพันธ์อันดีกับลูกค้าและพันธมิตรในการกระจายผลิตภัณฑ์ของบริษัท
บริษัทมีการร่วมมือกันทางการตลาดระหว่างผู้ดำเนินการในช่องทางการจัดจำหน่าย ได้แก่ ผู้ผลิต
ผู้ค้าส่ง และผู้ค้าปลีก ซึ่งจะช่วยให้บริษัทสามารถประหยัดค่าใช้จ่ายทางการตลาด
มีอำนาจต่อรองมากขึ้น และยังช่วยลดขั้นตอนในการจัดจำหน่ายบางขั้นตอนที่ซ้ำซ้อนกัน
ทำให้การจัดจำหน่ายและการกระจายสินค้าเป็นไปอย่างมีประสิทธิภาพมากขึ้น

4) กลยุทธ์ด้านการส่งเสริมการขาย (Promotion)

บริษัทมีวัตถุประสงค์ในการดำเนินธุรกิจเพื่อให้ลูกค้าได้รับประโยชน์อย่างเป็นที่น่าพอใจ
โดยบริษัทจะมอบส่วนลดหรือยืดระยะเวลาชำระเงินให้แก่ลูกค้ารายใหญ่ที่มีการสั่งซื้อในปริมาณมาก
หรือมีฐานะการเงินและประวัติการชำระเงินที่ดี
ทั้งนี้บริษัทจะจัดส่งผลิตภัณฑ์ที่มีคุณภาพตามที่ลูกค้าต้องการให้แก่ลูกค้าถึงสถานที่ที่ลูกค้ากำหนด
เพื่อเป็นการลดความเสี่ยงด้านการจัดหาผลิตภัณฑ์ให้กับลูกค้า
ซึ่งช่วยให้ลูกค้าสามารถควบคุมต้นทุนได้ง่ายขึ้น
และยังเป็นการช่วยพัฒนาความสัมพันธ์อันดีระหว่างลูกค้ากับบริษัทอีกด้วย

3.2.5 ลักษณะลูกค้า

บริษัทเน้นการจำหน่ายผลิตภัณฑ์ในประเทศเป็นหลักโดยลูกค้าของบริษัทเป็นลูกค้าประเภทผู้ค้าส่ง
(Wholesalers) ซึ่งจะซื้อผลิตภัณฑ์เหล็กของบริษัทและจำหน่ายต่อให้แก่ลูกค้าของตนอีกทอดหนึ่ง
เช่น ร้านค้าวัสดุก่อสร้างทั่วไป ผู้รับเหมาก่อสร้าง หรือลูกค้าทั่วไปตามบ้านเรือน
ซึ่งตัวแทนจำหน่ายวัสดุก่อสร้างเหล่านี้มีส่วนช่วยในการกระจายสินค้าของบริษัทออกไปยังพื้นที่ในต่างจังหวัด
ทั้งนี้ สัดส่วนมูลค่าการจำหน่ายผลิตภัณฑ์ต่อยอดขายรวมให้กับลูกค้าในแต่ละกลุ่มในระหว่างปี
2551-2552 สามารถสรุปได้ดังนี้

  ---------------------------- ------------ --------- ---- ------------ ---------
  ประเภทของลูกค้า                เฉพาะกิจการ                  รวมบริษัทย่อย   

                               2551         2552           2551         2552

  ผู้ค้าส่ง (Wholesaler)           100.00%      99.99%         98.11%       99.78%

  ลูกค้าโครงการ                  -            0.01%          1.54%        0.05%

  ลูกค้าอื่นๆ                      -            -              0.35%        0.17%

  รวม                          100.00%      100.00%        100.00%      100.00%
  ---------------------------- ------------ --------- ---- ------------ ---------

หมายเหตุ : * บริษัทเข้าลงทุนใน BRP ในเดือนเมษายน 2551

รายได้ของบริษัทจากลูกค้า 10 รายใหญ่ของบริษัทที่ผ่านมาในปี 2551-2552 คิดเป็นประมาณ
ร้อยละ 56 และร้อยละ 61 ของยอดขายรวม ตามลำดับ
โดยไม่มีการจำหน่ายสินค้าให้กับลูกค้ารายใดรายหนึ่งในสัดส่วนเกินร้อยละ 30 ของยอดขายรวม
ทั้งนี้ ในอนาคต
บริษัทยังคงมีนโยบายที่จะขยายฐานลูกค้าให้กว้างขึ้นและไม่พึ่งพิงลูกค้ารายใดรายหนึ่งให้มากจนเกินไป

การขายสินค้าให้แก่ลูกค้าของกลุ่มบริษัทมีทั้งการขายเป็นเงินสดและการให้ระยะเวลาชำระเงินแก่ลูกค้า
โดยพิจารณาจากความสัมพันธ์ทางการค้าและประวัติการติดต่อกับบริษัทมาเป็นระยะเวลาหนึ่ง
โดยจะต้องมีประวัติการชำระเงินที่ดี โดยบริษัทให้ระยะเวลาการชำระเงินแก่ลูกค้าไม่เกิน 120 วัน
ปัจจุบันกลุ่มลูกค้าเป้าหมายของบริษัทเป็นผู้ค้าส่งผลิตภัณฑ์เหล็กในกรุงเทพและปริมณฑล
ในอนาคตกลุ่มลูกค้าเป้าหมายจะขยายออกไปยังลูกค้าหน่วยงานและผู้รับเหมาก่อสร้าง
ผู้ค้าส่งและผู้ค้าปลีกต่างจังหวัด และประเทศเพื่อนบ้านด้วย

3.3 การจัดหาวัตถุดิบและผลิตภัณฑ์

3.3.1 วัตถุดิบ

วัตถุดิบหลักที่ใช้ในการผลิตเหล็กเส้นและเหล็กข้ออ้อย คือ เหล็กแท่งเล็ก (Billet)
และวัตถุดิบหลักที่ใช้ในการผลิตเหล็กรูปพรรณ คือ เหล็กแผ่นรีดร้อนชนิดม้วน (Hot Rolled Coil)
ซึ่งจากนโยบายการดำเนินธุรกิจของบริษัทที่ให้ความสำคัญในเรื่องคุณภาพของผลิตภัณฑ์และการส่งมอบที่ตรงต่อเวลา
ดังนั้น
คุณภาพของวัตถุดิบและความน่าเชื่อถือของผู้จัดส่งวัตถุดิบจึงเป็นปัจจัยสำคัญในการพิจารณาสั่งซื้อวัตถุดิบของบริษัท
โดยรายละเอียดของแหล่งการจัดหาวัตถุดิบของบริษัท เป็นดังนี้

(หน่วย : ล้านบาท

[TABLE]

กลุ่มบริษัทใช้ Billet เป็นวัตถุดิบหลักในการผลิตเหล็กเส้นและเหล็กข้ออ้อย โดยมีขนาดความยาว
6 – 12 เมตร หน้าตัด 120 x 120 มิลลิเมตร ถึง 130 x 130 มิลลิเมตร
โดยกลุ่มบริษัทให้ความสำคัญต่อคุณภาพของ Billet
ดังนั้นกลุ่มบริษัทจึงมีนโยบายนำเข้าวัตถุดิบเป็นส่วนใหญ่จากผู้ผลิตและผู้จำหน่ายในต่างประเทศซึ่งสามารถผลิต
Billet ที่มีคุณภาพดีกว่าที่ผลิตภายในประเทศ เช่น กลุ่มประเทศรัสเซีย ประเทศจีน เป็นต้น
กลุ่มบริษัทมีนโยบายจัดเก็บวัตถุดิบประมาณ 60 วัน
เพื่อให้มีวัตถุดิบเพียงพอสำหรับการนำเข้าสู่ระบบการผลิตได้อย่างต่อเนื่อง สำหรับราคาซื้อขาย
Billet นั้น จะอ้างอิงราคาจากในตลาดโลกเป็นหลัก
และจากการที่ผู้บริหารของกลุ่มบริษัทได้มีการติดตามสถานการณ์และข่าวสารในตลาดเหล็กโลกอย่างสม่ำเสมอ
ทำให้สามารถประเมินแนวโน้มราคาวัตถุดิบเพื่อใช้ในการวางแผนการสั่งซื้อได้ล่วงหน้า
รวมถึงการปรับเปลี่ยนนโยบายการจัดซื้อให้สอดคล้องกับสถานการณ์ที่อาจจะเปลี่ยนแปลงไป
และด้วยสายสัมพันธ์ทางธุรกิจในตลาดการค้าเหล็ก ทำให้บริษัทได้รับความเชื่อถือ
และการสนับสนุนจากผู้ค้าในตลาดเหล็กด้วยดีเสมอมา และจากการที่กลุ่มบริษัทนำเข้า Billet
จากต่างประเทศ ทำให้บริษัทใช้การขนส่งวัตถุดิบทั้งทางน้ำ และทางบก
โดยวัตถุดิบจะถูกนำเข้าและขนถ่ายมาทางเรือเดินสมุทรมาที่ท่าเรือในประเทศ
จากนั้นจึงใช้รถบรรทุกขนาดใหญ่ขนถ่ายวัตถุดิบจากท่าเรือมาที่โรงงาน

ในขณะที่การสั่งซื้อเหล็กแผ่นรีดร้อนชนิดม้วน บริษัททำการสั่งซื้อจากผู้ผลิตในประเทศทั้งหมด
ทำให้ราคาเหล็กแผ่นรีดร้อนชนิดม้วนมีเสถียรภาพ
เนื่องจากเหล็กแผ่นรีดร้อนชนิดม้วนเป็นสินค้าควบคุมและมีการกำหนดเพดานราคาขายในประเทศ
โดยผู้จัดส่งวัตถุดิบรายใหญ่ให้แก่บริษัทได้แก่ บริษัท สหวิริยาสตีลอินดัสตรี จำกัด (มหาชน) บริษัท จี
เจ สตีล จำกัด (มหาชน) (เดิมชื่อ “บริษัท นครไทยสตริปมิล จำกัด (มหาชน)”) บริษัท จี สตีล
จำกัด (มหาชน)
โดยวัตถุดิบที่มาจากผู้จัดจำหน่ายทุกรายสามารถนำไปผลิตสินค้าที่ได้คุณภาพและมีมาตรฐานตรงตามความต้องการของบริษัท

ทั้งนี้ในการสั่งซื้อวัตถุดิบ บริษัทมีนโยบายในการสั่งซื้อวัตถุดิบไว้ล่วงหน้า โดยจะสั่งซื้อ Billet
ล่วงหน้าประมาณ 60 ถึง 90 วัน และสั่งซื้อเหล็กแผ่นรีดร้อนชนิดม้วนไว้ล่วงหน้าประมาณ 30 ถึง
60 วัน ตามราคา ปริมาณ และคุณภาพที่กำหนดและตกลงไว้
เพื่อให้บริษัทสามารถมั่นใจได้ว่าจะได้วัตถุดิบในปริมาณที่เพียงพอ และมีคุณภาพตามต้องการ

3.3.2 นโยบายสินค้าคงคลัง

นโยบายการบริหารวัตถุดิบและสินค้าคงคลังของบริษัทจะมีความยืดหยุ่น
และมิได้กำหนดปริมาณการสำรองไว้อย่างตายตัว
โดยผู้บริหารของบริษัทจะติดตามข้อมูลความเคลื่อนไหวของภาวะตลาดอย่างใกล้ชิดจากแหล่งต่างๆ
ไม่ว่าจะเป็นข้อมูลการซื้อขายในตลาดโลก งานวิจัยต่างๆ ที่เกี่ยวข้อง
การร่วมสนทนาหรือประชุมกับผู้จำหน่ายวัตถุดิบรายใหญ่
เพื่อวางแผนและกำหนดนโยบายการจัดซื้อวัตถุดิบให้เหมาะสมกับสภาวะตลาดในแต่ละขณะ
โดยร่วมมือกับฝ่ายโรงงานและการตลาดในการวางแผนการผลิตและจำหน่ายสินค้า
ซึ่งปัจจัยที่มีผลต่อการตัดสินใจเปลี่ยนแปลงปริมาณสินค้าคงคลังของบริษัทจะขึ้นอยู่กับสภาวะตลาด
อุปสงค์และอุปทาน ปริมาณวัตถุดิบในตลาด รวมถึงอำนาจการต่อรองของผู้จำหน่ายวัตถุดิบ
และลูกค้าในขณะนั้นด้วย ทั้งนี้
การที่บริษัทมีการสำรองสินค้าคงคลังจะช่วยให้บริษัทสามารถส่งมอบสินค้าให้กับลูกค้าในทันที
ในขณะที่ผู้ประกอบการที่มีลักษณะการผลิตตามคำสั่งของลูกค้า (Made to Order) เพียงอย่างเดียว
อาจทำให้ลูกค้าต้องรอการสั่งซื้อวัตถุดิบและสั่งผลิตเป็นเวลานาน

3.3.3 การผลิต

+--------------+------------+-----------------------------+------------+
| โรงงาน       | พี้นที่ดินรวม   | ประเภทเครื่องจักร              | อัตรา       |
|              |            |                             | กำลังการผลิต |
+--------------+------------+-----------------------------+------------+
|              | (ไร่-       |                             | (ตันต่อปี)    |
|              | งาน-ตร.วา) |                             |            |
+--------------+------------+-----------------------------+------------+
| โ            | 65-3-35.2  | เคร                         | 250,000    |
| รงงานของบริษัท |            | ื่องจักรผลิตเหล็กเส้นและเหล็กข้ออ้อย |            |
|              |            |                             |            |
| (บางกระดี่)    |            |                             |            |
+--------------+------------+-----------------------------+------------+
|              |            | เครื่องจักรผลิตเหล็กรูปพรรณ       |            |
+--------------+------------+-----------------------------+------------+
|              |            | - เครื่องสลิต (เหล็กม้วนแถบเล็ก)  | 37,500     |
+--------------+------------+-----------------------------+------------+
|              |            | - เครื่องตัดม้วนเหล็ก (เหล็กแผ่น)  | 82,500     |
+--------------+------------+-----------------------------+------------+
|              |            | - เครื่องตัด 6 เมตร            | 15,000     |
|              |            | (เหล็กแบนตัด)                 |            |
+--------------+------------+-----------------------------+------------+
|              |            | - เครื่องพับ 6 เมตร            | 22,500     |
|              |            | (เหล็กรูปตัวซี)                 |            |
+--------------+------------+-----------------------------+------------+
|              |            | - เครื่องรีดท่อ (ท่อเหล็ก)        | 80,400     |
+--------------+------------+-----------------------------+------------+
|              |            | รวมกำลัง                     | 237,900    |
|              |            | การผลิตเครื่องจักรผลิตเหล็กรูปพรรณ |            |
+--------------+------------+-----------------------------+------------+
| โ            | 11-3-53    | เครื่องจักรผลิตเหล็กรูปพรรณ       |            |
| รงงานของบริษัท |            |                             |            |
|              |            |                             |            |
| (แสมดำ)      |            |                             |            |
+--------------+------------+-----------------------------+------------+
|              |            | - เครื่องสลิต (เหล็กม้วนแถบเล็ก)  | 37,500     |
+--------------+------------+-----------------------------+------------+
|              |            | - เครื่องพับ 6 เมตร            | 21,000     |
|              |            | (เหล็กรูปตัวซี)                 |            |
+--------------+------------+-----------------------------+------------+
| โรงง         | 168-1-14.2 | เ                           | 300,000    |
| านของบริษัทย่อย |            | ครื่องจักรผลิตเหล็กเส้น,เหล็กข้ออ้อย |            |
| (ระยอง)      |            |                             |            |
+--------------+------------+-----------------------------+------------+
|              |            | เหล็กเส้นชนิดเกลียวรับแรงดึงสูง    |            |
|              |            | และเหล็กเพลา                 |            |
+--------------+------------+-----------------------------+------------+

โรงงานของกลุ่มบริษัทมีอยู่ 3 แห่ง โดยบริษัทมีโรงงาน 2 แห่งที่อยู่ในบริเวณใกล้เคียงกัน
คือโรงงานที่บางกระดี่ ซึ่งเป็นโรงงานผลิตเหล็กเส้นกลมและเหล็กข้ออ้อยทั้งหมด
และผลิตเหล็กรูปพรรณบางส่วน และโรงงานที่แสมดำ ซึ่งเป็นโรงงานผลิตเหล็กรูปพรรณอีกส่วนหนึ่ง
โดยโรงงานทั้งสองแห่งของบริษัทมีพื้นที่รวมกว่า 77 ไร่
และมีกำลังการผลิตเหล็กทุกชนิดรวมกันประมาณ 546,400 ตันต่อปี
สำหรับโรงงานของบริษัทย่อยนั้นมีที่ตั้งอยู่ที่ระยอง ซึ่งเป็นโรงงานผลิตเหล็กเส้น เหล็กข้ออ้อย
เหล็กเส้นชนิดเกลียวรับแรงดึงสูง และเหล็กเพลา โดยมีกำลังการผลิตรวมประมาณ 300,000
ตันต่อปี โดยกระบวนการผลิตของกลุ่มบริษัทจะเป็นการประสานงานกัน 3 ฝ่ายที่เกี่ยวข้อง คือ
ฝ่ายขาย ฝ่ายจัดซื้อ และฝ่ายผลิต โดยฝ่ายขายเมื่อได้รับคำสั่งซื้อสินค้าจากลูกค้า
จะส่งคำสั่งผลิตสินค้าไปที่ฝ่ายผลิต ซึ่งฝ่ายผลิตอาจผลิตมากกว่าจำนวนที่ลูกค้าสั่งซื้อได้
หากพิจารณาว่าสินค้าประเภทดังกล่าวมีความต้องการในตลาด
เพื่อให้มีการผลิตก่อให้เกิดการประหยัดต่อขนาด (Economy of Scale)
ซึ่งฝ่ายผลิตจะเป็นผู้พิจารณาถึงขนาดที่จะผลิต ระยะเวลาที่ใช้ในการผลิต
ปริมาณวัตถุดิบที่ต้องใช้และที่ต้องสั่งซื้อเพิ่มเติมแล้วจึงแจ้งให้ฝ่ายขายทราบ
ในขณะที่ฝ่ายจัดซื้อจะเป็นผู้ดำเนินการสั่งซื้อวัตถุดิบ
และตรวจสอบปริมาณสินค้าคงคลังว่ามีเพียงพอสำหรับการผลิตหรือไม่ ทั้งนี้
ฝ่ายตรวจสอบคุณภาพจะเข้าไปตรวจสอบคุณภาพสินค้าในแต่ละขั้นตอนการผลิตตามแผนการตรวจสอบคุณภาพ
(Quality Control Plan)

ในส่วนของกระบวนการผลิต กลุ่มบริษัทมีการกำหนดขั้นตอนการทำงานไว้อย่างชัดเจน
โดยได้มีการปรับปรุงระบบการผลิตและนำเทคโนโลยีการผลิตพร้อมทั้งเครื่องจักรที่ทันสมัยมาใช้เพื่อพัฒนาประสิทธิภาพการผลิตและคุณภาพของสินค้า

ตารางแสดงกำลังการผลิตและอัตราการใช้กำลังการผลิตของบริษัทและบริษัทย่อยในช่วงปี 2551
และ ปี2552

  --------------------- ------------------------- ------------ ---------- -- ------------ ---------
  กำลังการผลิตรวม                                   เฉพาะกิจการ                 รวมบริษัทย่อย   

                                                  2551         2552          2551         2552

  เหล็กเส้นและเหล็กข้ออ้อย                                                                     

                        กำลังการผลิตเต็มที่ (ตัน)       250,000      250,000       550,000      550,000

                        ปริมาณการผลิตจริง (ตัน)       81,476       136,728       179,801      242,840

                        อัตราการใช้กำลังการผลิต       32.59%       54.69%        32.69%       44.15%

  เหล็กรูปพรรณ (MILL)                                                                       

                        กำลังการผลิตเต็มที่ (ตัน)       284,220      296,400       284,220      296,400

                        ปริมาณการผลิตจริง (ตัน)       65,542       78,171        65,542       78,171

                        อัตราการใช้กำลังการผลิต       23.06%       26.37%        23.06%       26.37%
  --------------------- ------------------------- ------------ ---------- -- ------------ ---------

3.4 ผลกระทบต่อสิ่งแวดล้อม

นอกเหนือจากการให้ความสำคัญด้านคุณภาพและมาตรฐานของผลิตภัณฑ์แล้ว
กลุ่มบริษัทยังให้ความสำคัญในการดูแลรักษาสิ่งแวดล้อม เนื่องจากการดำเนินธุรกิจของกลุ่มบริษัท
มีความเกี่ยวข้องกับกฎหมาย และระเบียบต่างๆ เกี่ยวกับสิ่งแวดล้อม ซึ่งมีความเข้มงวดมาก ทั้งนี้
กลุ่มบริษัทได้ปฏิบัติตามกฎหมายและระเบียบเกี่ยวกับสิ่งแวดล้อมที่เกี่ยวข้องดังกล่าวทั้งหมด
และยังคำนึงถึงผลกระทบทางสิ่งแวดล้อมและระเบียบที่เกี่ยวข้องเมื่อกลุ่มบริษัททำการคัดเลือกหรือปรับปรุงเทคโนโลยี
หรืออุปกรณ์ที่ใช้ในโรงงาน รวมทั้งมีการลงทุนในเรื่องของระบบบำบัดน้ำเสีย (Waste Water
Treatment Unit) ที่ออกแบบเฉพาะเพื่อใช้กับโรงงานของบริษัท
ซึ่งสามารถนำน้ำที่เสียหรือใช้แล้วกลับมาใช้ใหม่ในกระบวนการผลิตเหล็กเส้นหรือผลิตภัณฑ์อื่นๆ
ที่ต่อเนื่องอีกด้วย
โดยโรงงานของกลุ่มบริษัทได้รับการตรวจสอบอย่างสม่ำเสมอภายใต้การควบคุมดูแลของกรมโรงงานอุตสาหกรรม
ซึ่งผลการตรวจสอบสรุปได้ว่า สภาพโรงงานและสภาพแวดล้อมต่างๆ
ในบริเวณโรงงานอยู่ในเกณฑ์มาตรฐาน ไม่ก่อให้เกิดปัญหาใดๆ ต่อสภาพแวดล้อม

นอกจากนี้ กลุ่มบริษัทได้ดำเนินการในด้านการบริหารจัดการสิ่งแวดล้อม
โดยมุ่งเน้นในเรื่องการจัดการและการบำรุงรักษา
รวมทั้งปรับปรุงหน่วยบำบัดน้ำเสียและการแก้ไขขั้นตอนควบคุมการทำงานของหน่วยบำบัดน้ำเสียและการบำบัดของเสียเพื่อให้ได้ตามเกณฑ์มาตรฐาน
โดยบริษัทได้รับการรับรองด้านการบริหารและจัดการสิ่งแวดล้อมมาตรฐาน ISO 14001:2004
จากบริษัท ยูไนเต็ด รีจิสตร้า ออฟ ซิสเท็มส์ (ประเทศไทย) จำกัด นับตั้งแต่เดือนมีนาคม 2549
และ นอกจากนี้ บริษัทมีการว่าจ้างผู้เชี่ยวชาญอิสระเพื่อทำการตรวจวัดคุณภาพสิ่งแวดล้อมทุกปี
โดยจากรายงานผลการตรวจวัดคุณภาพสิ่งแวดล้อม ซึ่งจัดทำโดยบริษัท เอ็ม อี ที จำกัด เมื่อวันที่
25 กรกฎาคม 2552 สรุปได้ดังนี้

1)  ผลการตรวจวัดคุณภาพอากาศจากปล่องระบายอากาศและคุณภาพอากาศบริเวณพื้นที่ทำงาน
    พบว่าอยู่ในเกณฑ์มาตรฐาน

2)  ผลการตรวจวัดคุณภาพเสียงบริเวณพื้นที่ทำงาน ในขณะปฏิบัติงาน พบว่าอยู่ในเกณฑ์มาตรฐาน

3)  ผลการตรวจวัดดัชนีความร้อนบริเวณพื้นที่ทำงานหน้าแท่นรีด พบว่าอยู่ในเกณฑ์มาตรฐาน

4)  ผลการตรวจวัดคุณภาพเสียงบริเวณรอบนอกโรงงาน พบว่าอยู่ในเกณฑ์มาตรฐาน

5)  ผลการตรวจวัดความเข้มแสง จำนวน 19 จุด พบว่า ทุกจุดอยู่ในเกณฑ์มาตรฐาน

6)  ผลการตรวจวัดคุณภาพน้ำทิ้ง พบว่าอยู่ในเกณฑ์มาตรฐาน

สำหรับบริษัท บี อาร์ พี สตีล จำกัด บริษัทย่อยได้รับการรับรองมาตรฐาน ISO 9001:2000
จากบริษัท BVQI จำกัด ในเดือนกันยายน 2541 นอกจากนี้
บริษัทย่อยยังมีการว่าจ้างผู้เชี่ยวชาญอิสระเพื่อทำการตรวจวัดคุณภาพสิ่งแวดล้อมทุกปี
โดยจากรายงานผลการตรวจวัดคุณภาพสิ่งแวดล้อมปีล่าสุด (เมื่อวันที่ 6 เมษายน 2552
ซึ่งจัดทำโดย VCARE ENVIRONMENT SERVICES CO.,LTD.) พบว่า
บริษัทย่อยอยู่ในเกณฑ์มาตรฐานไม่ก่อให้เกิดปัญหาใดๆ ต่อสิ่งแวดล้อม

3.5 งานที่ยังไม่ได้ส่งมอบ

ณ วันที่ 31 ธันวาคม 2552 กลุ่มบริษัทไม่มีงานคงค้างที่ยังมิได้ส่งมอบ